Main Exhibition 789

 **นิทรรศการ “Pharmacide Arts & Counterfeit Goods”**

**สถานเอกอัครราชทูตฝรั่งเศสแห่งประเทศไทยร่วมกับกรมทรัพย์สินทางปัญญา กระทรวงพาณิชย์**

**บริษัทติลลิกีแอนด์กิบบิ้นส์ และหอศิลปวัฒนธรรมแห่งกรุงเทพมหานคร**

**ห้องนิทรรศการหลัก ชั้น 8 หอศิลปวัฒนธรรมแห่งกรุงเทพมหานคร**

**จัดแสดงระหว่างวันที่ 2 เมษายน – 26 พฤษภาคม 2556**

 **พิธีเปิดนิทรรศการ** ในวันที่ 2 เมษายน 2556 เวลา 18.00 น ชั้น 8 หอศิลปวัฒนธรรมแห่งกรุงเทพมหานคร

โดยมีเอกอัครราชทูตฝรั่งเศสประจำประเทศไทยนายติแยรี วีโต กล่าวเปิดงาน

และนายณัฐวุฒิ ใสยเกื้อ รัฐมนตรีช่วยว่าการกระทรวงพาณิชย์มาร่วมเปิดงาน

**Pharmacide Arts** (นิทรรศการศิลปะผลิตภัณฑ์ปลอม) เป็นนิทรรศการสัญจรในภูมิภาค (กัมพูชา ลาว เวียดนาม อินโดนีเซีย และไทย) มีผลงานแสดงทั้งหมด 24 ชิ้น (รูปภาพ ประติมากรรม วิดีโอ) สูติบัตรงาน และการฉายภาพยนตร์สารคดีเกี่ยวกับยาปลอมในภูมิภาคลุ่มน้ำแม่โขง นอกจากนั้นยังมีการจัดสัมมนาสำหรับบุคคลทั่วไปเกี่ยวกับผลิตภัณฑ์ปลอมแปลงและทรัพย์สินทางปัญญา ซึ่งเป็นหนึ่งในกิจกรรมของนิทรรศการ องค์กรอาชญากรรมค้ายาปลอมได้รับผลผลกำไรสูงมาก จากการประมาณการมีผลกำไรสูงมากกว่า 5 หมื่นล้านยูโรต่อปี และจากผลงานการศึกษาล่าสุดปรากฏว่าการค้ายาปลอมแปลงมีถึงประมาณ 5-10 เปอร์เซ็นต์ของตลาดเภสัชภัณฑ์รวมทั่วโลก และ 50-90 เปอร์เซ็นต์ของการสั่งซื้อยาจากทางอินเตอร์เนตเป็นยาปลอมแปลง

อีกส่วนหนึ่งของนิทรรศการนั้นนำเสนอเกี่ยวกับผลิตภัณฑ์ปลอมแปลงซึ่งยืมมาจากพิพิธภัณฑ์สินค้าปลอมและเลียนแบบติลลิกีแอนด์กิบบิ้นส์การระมัดระวังภัยจากการใช้ของปลอมแปลงในชีวิตประจำวันเป็นสิ่งสำคัญจึงมีการแจกหนังสือเพื่ออธิบายและให้ความรู้เป็นภาษาไทย

 นอกจากนั้นยังมีการประกวดภาพการ์ตูนโดยผู้สนใจสามารถส่งผลงานการ์ตูน

 ได้ตั้งแต่วันที่ 28 มีนาคมถึงวันที่ 21 เมษายน 2556 ผลงานที่ได้รับรางวัลจะนำมาแสดงที่ร่วมในนิทรรศการนี้ด้วย

**จุดมุ่งหมายที่โฟกัสขึ้นสำหรับภูมิภาคอาเซียน มีอยู่ 5 ข้อด้วยกัน คือ**

- การให้ความรู้แก่บุคคลทั่วไปเกี่ยวกับอันตรายของผลิตภัณฑ์ปลอม (สุขภาพ ความปลอดภัย การปลอมแปลงหลายรูปแบบ)

- ช่วยเหลือและให้ข้อมูลผู้บริโภคเพื่อป้องกันจากผลิตภัณฑ์ปลอม

- ทำความเข้าใจกับสถานการณ์เกี่ยวกับการปลอมแปลง ผลกระทบถึงผู้บริโภค เศรษฐกิจท้องถิ่น เครือข่ายที่เกี่ยวข้อง

 เจ้าหน้าที่ตำรวจ และอื่นๆ

- ช่วยเหลือสนับสนุนให้บริษัทเปิดการเจรจาในเรื่องนี้

- สร้างเครือข่ายนักกิจกรรมทั่วภูมิภาคที่ต่อสู้เพื่อป้องกันความเสี่ยงจากการปลอมแแปลงในภูมิภาคเอเชียตะวันออกเฉียงใต้

 **ติดต่อสอบถามเพิ่มเติม**

* นภดล วีระกันต์ ฝ่ายข่าวและการสื่อสาร สถานเอกอัครราชทูตฝรั่งเศสแห่งประเทศไทย โทร: 02 657 5131

 อีเมล: napadol.wirakan@diplomatie.gouv.fr

* ปานฟ้า ตรีเหลา ฝ่ายวัฒนธรรมและความร่วมมือ สถานเอกอัครราชทูตฝรั่งเศสแห่งประเทศไทย โทร: 02627 2124

 อีเมล: panfah.treelao@diplomatie.gouv.fr

* ฝ่ายสื่อสารและประชาสัมพันธ์ หอศิลปวัฒนธรรมแห่งกรุงเทพมหานคร โทร 02 2146630 ต่อ 501

 **----------------------------------------------------------------**